
పోలీసు బ్యాక్డ్రాప్లో థ్రిల్లర్ సబ్జెక్టుతో తెరకెక్కుతున్న ‘8 తోట్టాక్కల్’ షూటింగ్ ప్రారంభమైనప్పటి నుంచి ఈ చిత్రం సినీ ప్రేక్షకుల్లో ప్రత్యేకమైన ఆసక్తిని రేకెత్తిస్తోంది. కొత్త నటుడు వెట్రి హీరోగా పరిచయమవుతుండగా, మలయాళ తార అపర్ణ బాలమురళి కోలీవుడ్లో ఆరంగేట్రం చేస్తోంది. సీనియర్ హాస్యనటుడు ఎంఎస్ భాస్కర్ కీలకపాత్రలో, నాజర్ ముఖ్యపాత్రలో నటించారు. వెట్రివేల్ శరవణ సినిమాస్ బ్యానర్పై ఎం.వెల్లపాండియన్, బిగ్ప్రింట్ పిక్చర్స్ బ్యానర్పై ఐబీ కార్తికేయన్లు సంయుక్తంగా నిర్మిస్తున్న ఈ చిత్రానికి మిస్కిన్ అసిస్టెంట్ శ్రీగణేష్ దర్శకత్వం వహించారు. షూటింగ్ పూర్తి చేసుకొని విడుదలకు సిద్ధమవుతుండడంతో చిత్రబృందం విలేఖరుల సమావేశం ఏర్పాటు చేసి ‘8 తోట్టాక్కల్’ విశేషాలను పంచుకుంది. ఈ సందర్భంగా నాజర్ మాట్లాడుతూ... తమిళ సినిమాలో కొత్త రక్తం ఉరకలెత్తుతోందని, వారి ప్రతిభను చాటుకునే అవకాశాన్ని ఇస్తున్న నిర్మాతలు అభినందనీయులన్నారు. ఇందులో నటీనటులందరూ చాలా చక్కగా నటించారని, అయితే ఎంఎస్ భాస్కర్ నటనకు జాతీయ అవార్డు రావడం ఖాయమన్నారు. ప్రత్యేకంగా ఒక సన్నివేశంలో ఎంఎస్ నటన ప్రేక్షకుల్ని కన్నీళ్లు పెట్టిస్తుందని, ఒక మంచి నటుడితో కలిసి పనిచేస్తుండడం తనకు చాలా ఆనందంగా ఉందని నాజర్ పేర్కొన్నారు. కాగా, ఈ చిత్రానికి శక్తివేల్ ఫిలిం ఫ్యాక్టరీ తమిళనాడు వ్యాప్తంగా విడుదల చేయనుంది.

polisu backdraplo thriller sabjektutho terakekkutunna ‘8 tottakkal’ shooting praarambhamainappati nunchi ee chitram cinee prekshakullo pratyekamaina aasaktini rekettistondi. kotta natudu vetri heeroga parichayamavutundagaa, malayaala taara aparna balamurali kolivudlo aarangetram chestondi. seanier hasyanatudu ms bhaskar keelakapaatralo, najar mukhyapaatralo natinchaaru. vetrivel saravana cinemas banarpai em.vellapandian, bigprint pictures banarpai iby kaartikeyanlu samyuktamgaa nirmistunna ee chitraaniki miskin assistent sriganesh darsakatvam vahinchaaru. shooting puurti chesukoni vidudalaku siddhamavutundadamtho chitrabrundam vilekharula samavesam erpaatu chesi ‘8 tottakkal’ visaeshaalanu panchukundi. ee sandarbhamgaa najar maatlaadutuu... tamila cinemalo kotta raktam urakalettutondani, vaari pratibhanu chaatukune avakaasaanni istunna nirmaatalu abhinandaneeyulannaaru. indulo nateenatulandaru chala chakkaga natinchaarani, ayithe ms bhaskar natanaku jaateeya avaardu ravadam khayamannaru. pratyekamgaa oka sannivesamlo ms natana prekshakulni kanneellu pettistundani, oka manchi natuditho kalisi panichestundadam tanaku chala aanandamgaa undani najar perkonnaru. kaga, ee chitraaniki saktivel philim factory tamilanadu vyaaptamgaa vidudala cheyanundi.